Txomin Laxalt

Txomin Laxalt (Donibane Lohizune, 1952ko irailaren 15a - ) Euskal Herriko kazetari eta idazlea da.

 Biografia 
Donibane Lohizunen jaio zen; gurasoak Paul eta Kontxita ditu eta Clauderen anaia da. Familiarekin Angelun bizi izan da eta egun Baionan bizi da.Txomin Laxalt, « captif amoureux » de sa ville, Sud Ouest, 2010eko abenduaren 8a

Baionan kokatutako frantsesez aritzen den kazetari independentea da. Bere lanean batez ere Euskal Herriari buruz idatzi du eta horretaz gain, bere mendizaletasunean oinarrituta Pirinioetako kulturei buruz. Pays Basque Magazine eta Pyrénées Magazine aldizkarietan idazten du.

Géo aldizkarirako lan egin zuen eta bidaiatzen toki asko bisitatu ditu: Aljeria eta Afrikako beste herrialde batzuk, Bosnia, Kolonbia, Kuba, Palestina...Leku batzuetara (Saint-Pierre eta Mikelune...) euskal diasporaz ikertzera joan da.Brèves de Pays basque liburuko biografia.

 Lanak 
Bere kazetaritza-ikerketetan oinarrituta, artikulu ugariz gain liburu batzuk ere argitaratu ditu, haietako bat fikziozkoa:
 Cuba, un paseo. Frédéric Mouriès argazkilariarekin.
 Pays basque au tournant d'un siècle, Atlantica, Jean Dieuzaiderekin batera.
 Euskaldunak protraits et paysages du pays Basque, Bay Vista, 2001. Mourièsekin.
 Le temps des gudaris, chronique d'une guerre en Euskadi, 1936-1937, eleberri historikoa.
 Copain du Pays Basque, Milan Presse, 2007. Haurrentzat.
 Brèves de Pays basque, Edicite, Tarbe, 2008. Euskal Herriari buruzko datu esanguratsu andanaren laburbilpena.
 Pyrénées grandioses et secrètes, Milan Éditions, 2009.
 Les Pyrénées: un chemin entre deux mers, Milan, 2009.
  Bayonne, l'usage de ma ville, Éditions Iru Errege, 2010. Bizitokiari eskainitakoa.

 Erreferentziak 

 Ikus, gainera 
 Pays Basque Magazine

 Kanpo estekak 
  Laxalt Milan Éditions argitaletxearen webgunean.

Kategoria:Euskal Herriko kazetariak
Kategoria:Lapurdiko idazleak
Kategoria:Frantsesezko idazleak
Kategoria:Donibandarrak
Kategoria:Baionarrak